

**Кеден одағының "Сүттің және сүт өнімдерінің қауіпсіздігі туралы" (КО ТР 033/2013) техникалық регламентіне өзгерістер енгізу туралы**

Еуразиялық экономикалық комиссия Кеңесінің 2020 жылғы 10 шілдедегі № 62 шешімі.

      2014 жылғы 29 мамырдағы Еуразиялық экономикалық одақ туралы шарттың 52-бабына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның 29-тармағына сәйкес Еуразиялық экономикалық комиссия Кеңесі шешті:

      1. Қосымшаға сәйкес Еуразиялық экономикалық комиссия Кеңесінің 2013 жылғы 9 қазандағы № 67 шешімімен бекітілген Кеден одағының "Сүттің және сүт өнімдерінің қауіпсіздігі туралы" (КО ТР 033/2013) техникалық регламентіне өзгерістер енгізілсін.

      2. Ресей Федерациясы Үкіметінен Еуразиялық экономикалық комиссия Алқасының 2016 жылғы 7 маусымдағы № 69 шешімімен бекітілген Ерікті түрде қолдану нәтижесінде Кеден одағының "Сүттің және сүт өнімдерінің қауіпсіздігі туралы" (КО ТР 033/2013) техникалық регламенті талаптарын сақтау қамтамасыз етілетін мемлекетаралық стандарттарды, сондай-ақ зерттеу (сынақ жүргізу) және өлшеу қағидалары мен әдістерін, соның ішінде Кеден одағының "Сүттің және сүт өнімдерінің қауіпсіздігі туралы" (КО ТР 033/2013) техникалық регламентінің талаптарын қолдану мен орындау және техникалық реттеу объектілерінің сәйкестігін бағалауды жүзеге асыру үшін қажетті үлгілерді іріктеу қағидаларын қамтитын мемлекетаралық стандарттарды әзірлеу (өзгерістер енгізу, қайта қарау) жөніндегі бағдарламаның 170-тармағына сәйкес мемлекетаралық стандартты әзірлеуді жеделдету сұралсын.

      3. Осы Өкім ресми жарияланған күнінен бастап күнтізбелік 180 күн өткен соң күшіне енеді.

**Еуразиялық** **экономикалық комиссия Кеңесінің** **мүшелері:**

|  |  |  |  |  |
| --- | --- | --- | --- | --- |
| **Армения Республикасынан** | **Беларусь Республикасынан** | **Қазақстан** **Республикасынан** | **Қырғыз** **Республикасынан** | **Ресей** **Федерациясынан** |
| **М. Григорян** | **И. Петришенко** | **Ә. Смайылов** | **Э. Асрандиев** | **А. Оверчук** |

|  |  |
| --- | --- |
|  | Еуразиялық экономикалық комиссия Кеңесінің 2020 жылғы 10 шілдедегі № 62 шешіміне ҚОСЫМША |

**Кеден одағының "Сүттің және сүт өнімдерінің қауіпсіздігі туралы" (КО ТР 033/2013) техникалық регламентіне енгізілетін ӨЗГЕРІСТЕР**

      1. 61-тармақтың "в" тармақшасындағы ауыстырылатын сөздер қазақ тілінде өзгеріссіз қалдырылсын.

      2. № 1 кестедегі № 1 қосымшада:

      а) атауындағы "Ішетін сүт" деген сөздерден кейін ", қайта қалпына келтірілген сүт" деген сөздермен толықтырылсын;

      б) 1-графадағы позиция "қайта қалпына келтірілген сүт" деген сөздермен толықтырылсын:

      3. № 3 қосымшада:

      а) 1-графаданың бірінші позициясындағы ауыстырылатын сөздер қазақ тілінде өзгеріссіз қалдырылсын.

      б) бірінші позициядан кейін мынадай мазмұндағы позициямен толықтырылсын:

|  |  |  |  |  |
| --- | --- | --- | --- | --- |
| "Қайта қалпына келтірілген сүт | мөлдір емес сұйықтық | сұйық біртекті тұтқыр емес | аздап қайнаған дәмі бар сүтке тән. Тәтті дәмі бар. Дәмі мен иісі қанықты болуы мүмкін | ақ түсті, майсыз сүт үшін - байыту үшін пайдаланылатын компоненттің түсіне қарай көкшіл реңкті болуы, зарасыздандыр-ылған сүт үшін, байытылған сүт үшін – байыту үшін пайдаланылатын компоненттің түсіне қарай жеңіл ашық реңкті болуы мүмкін". |

      4. І-бөлімдегі № 8 қосымша:

      а) атауындағы қазақ тіліндегі сөздер өзгеріссіз қалдырылсын;

      б) 1 және 2-тармақтағы "Ішетін сүт" деген сөздер "Ішетін сүт, қайта қалпына келтірілген сүт" деген сөздермен ауыстырылсын.

      5. 1-кестедегі № 1 қосымша:

      а) атауындағы "Ішетін сүт" деген сөздер "Ішетін сүт, қайта қалпына келтірілген сүт" деген сөздермен ауыстырылсын;

      б) мәтін бойынша "сүт" деген сөз "ішетін сүт, қайта қалпына келтірілген сүт" деген сөздермен ауыстырылсын.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК